﻿ מעמדם של יורשים אחר יורשים בצוואה?
ישנו מושג בעולם המשפטים וחוק הירושה, שנקרא "יורש אחר יורש". כוונת חוק הירושה בסעיף 42 מראה, כי המנוח מעוניין בצוואתו להוריש את העיזבון שלו ליורש מסוים, ולדאוג לכך כי יהיה גיבוי מאת החוק שלאחר מותו של יורש זה העיזבון שנותר בידיו יועבר ליורש מסוים אחר. השושלת של היורשים מוגבלת לשני יורשים בלבד, ועל כן ניתן לקרוא לסוג זה של צוואה גם צוואה הדדית.
בסוג זה של צוואה, המנוח מוריש את העיזבון שלו - כולו לבן הזוג שנותר בחיים, ורק לאחר מותו העיזבון יועבר למשמרת יורש אחר - לרוב הילדים.
בצוואה - תכנון חלוקת הירושה משחק תפקיד חשוב בקיום רצונו של המנוח - והחוק מגבה אותו. סעיף 42 לחוק הירושה קובע, כי היורש הראשון יהיה יכול לעשות בירושה שקיבל כבשלו, ואילו היורש השני שנקבע על ידי המנוח יזכה רק בשיירי הירושה שהותיר אחריו היורש הראשון כפי שזה החליט. התנאי היחיד הוא להשאיר את היורש השני בעל זכות לרשת את הראשון.
האינטרס של אדם שעורך צוואת "יורש אחר יורש" הוא בדרך כלל למנוע מבן הזוג הנוכחי לעשות בעזבונו שנצבר בעמל רב ולאורך תקופת חיים כבשלו עם בן הזוג הבא לאחריו, ולקחת אחריות ושליטה על אותו הרכוש - כדי שלא יעבור ליורשים אחרים מהיורש השניוני שנבחר.
סעיף 42 לחוק הירושה מבטיח כי תהיה זכות לירושה אצל היורשים השניוניים לאחר שהיורש הראשוני נפטר. מדובר על כל עניין שעובר בירושה - לרבות כספיים או חובות, נכסים או מיטלטלין. כך היורשים עשויים להמנע מלהקלע למצוקה כלכלית, ויהיה בידיהם עוגן כלכלי שיהיה ניתן למימוש בשעת הצורך.